Aku nyet ngadeg, priya iku dhuwure mung sak janggutku. Dedeg piyadegku pancen gedhe dhuwur nurun simbahku kang apawak Bima. Karo bapak dikekudang dadi tentara. Ning aku pancen kurang seneng urip kaiket. Aku seneng urip bebas, ning tetep ana watese. Mula nalika ana saweneh pegawe hotel bintang lima kang ngrimuk aku supaya dadi satpam, aku ge­dheg. Semono uga nalika aku arep dida­dekake pengawal pribadhine bos cengkeh, aku ya mung gedheg karo ngucapne pa­nuwun.
